Henning Bergersen

Henning Bergersen (født 13. juni 1969) er en norsk skribent, vokalist, komponist og tekstforfatter fra Enebakk i Akershus.
 
Han er fra 2008 bosatt i Gol i Hallingdal. I perioden 2005-2013 var Bergersen aktiv innenfor kulturminnevern.

Han er Cand. mag. (1996-2002) fra Universitetet i Oslo med fagene historie, kulturhistorie og folkloristikk, og har siden 1993 skrevet en rekke historiske og lokalhistoriske artikler. I 1994 utga han diktsamlingen "Skyggedans". Bergersen var redaktør av det lokalhistoriske tidsskriftet IGN i tiden 2005–2008, hvor han senere også var redaksjonsmedlem i perioden 2008-2013. Leder av Enebakk historielag i perioden 2008–2010, etter et år som nestleder i 2007. Leder av Fortidsminneforeningen i Hallingdal i perioden 2010–2012, varamedlem til styret i Fortidsminneforeningen, avdeling Oslo/Akershus i perioden 2008–2009 og varamedlem i styret til Fortidsminneforeningen avdeling Buskerud i 2012. Tilbake som leder i Enebakk historielag (sammen med Mari Ringnes) i 2013. 

Bergersen var en viktig aktør i folkeaksjonen for bevaring av tunet Furuheim i Gol i perioden 2010–2012. Bergersen trakk seg fra sine verv i Fortidsminneforeningen da Furuheim ble revet 27. juni 2012, i protest mot Riksantikvarens vedtak. Sommeren 2012 var Bergersen en av initiativtakerne bak oppropet «Ny riksantikvar nå», hvor 23 sentrale personer innen norsk kultur og kulturminnevern krevde riksantikvar Jørn Holmes avgang .

Han ble i desember 2008 kåret til årets frivillige i Enebakk av Enebakk Avis sine lesere og til årets kulturnavn i Follo av Østlandets Blad sine lesere. I 2008 mottok Enebakk historielag, med Bergersen som leder, Enebakk kommunes kulturpris.

Bergersen har vært vokalist, komponist og tekstforfatter i bandet Moys i perioden 1993-2013 og igjen fra 2019. Han slapp sin første soloplate "Trollspeil" i mai 2016..

Diskografi

Album 
 2016: Trollspeil (Sirius Produksjoner)

Singler 
 2017: Mørket (Sirius Produksjoner)
 2016: Den fjerde timen (Sirius Produksjoner)
 2015: Det som skjer (Sirius Produksjoner)

Bibliografi 
 1994: Skyggedans (Dikt)

Diskografi med Moys

Album 
 2009: Måneskinn og tåke (Carambole Records)
 2001: Replika (Grammofon AS Elektra)
 1998: Omvendt grønn (Farmen)
 1997: Virvel (Farmen)

Singler 
 2010: Sannhetens øyne (Carambole Records)
 2009: Benløs (Carambole Records)
 2001: Falbes vise (Grammofon AS Elektra)
 2000: Naken (Grammofon AS Elektra)

Referanser

Eksterne lenker 
 Hjemmeside
 Blogg
 Moys offisielle hjemmeside
 Enebakk historielag
 Bør ha plan for kulturminne – Hallingdølen – januar 2011
 Faktafusk fra ordføreren? – Hallingdølen – desember 2010
 Gjev ikkje opp – Hallingdølen – juli 2010
 Hat-trick for Henning – Østlandets Blad, januar 2009
 Musikalsk vaktbikkje i Enebakk – Østlandets Blad, desember 2008
 Enebakking leder klart – Østlandets Blad, desember 2008 
 Stem på årets kulturnavn i Follo – Østlandets Blad, desember 2008
 Bergersen vant kåringen – Enebakk Avis, desember 2008
 Mottok kulturprisen – Enebakk Avis, oktober 2008
 Blåser i kommunen – Østlandets Blad, mars 2008
 Stor interesse for Jølsen i Enebakk – Østlandets Blad, februar 2008
 Skiftet leder – Enebakk Avis, januar 2008.
 Jippi, et helt år med Ragnhild Jølsen – Østladets Blad, november 2007.
 Kulturlivet samles i Enebakk- Østlandets Blad, april 2007
 Lokalhistoriens vaktbikkje - Østlandets Blad, mai 2006

Norske komponister
Norske kulturvernere
Personer fra Enebakk kommune
Fødsler i 1969